CELEX: 62008CN0346
Language: el
Date: 2008-07-25 00:00:00
Title: Υπόθεση C-346/08: Προσφυγή της 25ης Ιουλίου 2008 — Επιτροπή των Ευρωπαϊκών Κοινοτήτων κατά Ηνωμένου Βασιλείου της Μεγάλης Βρετανίας και της Βόρειας Ιρλανδίας

11.10.2008   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 260/9
            
         Προσφυγή της 25ης Ιουλίου 2008 — Επιτροπή των Ευρωπαϊκών Κοινοτήτων κατά Ηνωμένου Βασιλείου της Μεγάλης Βρετανίας και της Βόρειας Ιρλανδίας
   (Υπόθεση C-346/08)
   (2008/C 260/16)
   Γλώσσα διαδικασίας: η αγγλική
   Διάδικοι
   
      Προσφεύγουσα: Επιτροπή των Ευρωπαϊκών Κοινοτήτων (εκπρόσωποι: P. Oliver και A. Alcover San Pedro)
   
      Καθού: Ηνωμένο Βασίλειο της Μεγάλης Βρετανίας και της Βόρειας Ιρλανδίας
   Αιτήματα της προσφεύγουσας
   Η προσφεύγουσα ζητεί από το Δικαστήριο:
   
               —
            
            
               να αναγνωρίσει ότι το Ηνωμένο Βασίλειο, παραλείποντας να εφαρμόσει τις διατάξεις της οδηγίας 2001/80/ΕΚ του Ευρωπαϊκού Κοινοβουλίου και του Συμβουλίου, της 23ης Οκτωβρίου 2001, για τον περιορισμό των εκπομπών στην ατμόσφαιρα ορισμένων ρύπων (από μεγάλες εγκαταστάσεις καύσης) (1), στον σταθμό παραγωγής ηλεκτρικής ενέργειας του Lynemouth, παρέβη τις υποχρεώσεις που υπέχει από την οδηγία αυτή και
            
         
               —
            
            
               να καταδικάσει το Ηνωμένο Βασίλειο στα δικαστικά έξοδα.
            
         Ισχυρισμοί και κύρια επιχειρήματα
   Η Επιτροπή ισχυρίζεται ότι ο ευρισκόμενος στο Lynemouth του Northumberland σταθμός παραγωγής ηλεκτρικής ενέργειας, ο οποίος λειτουργεί με καύσιμο, συνιστά εγκατάσταση καύσης κατά την έννοια της οδηγίας 2001/80. Το Ηνωμένο Βασίλειο, μολονότι αρχικώς συμμερίστηκε την άποψη αυτή, άλλαξε δραματικά στάση και την αμφισβητεί πλέον εντόνως.
   Αν αυτός ο σταθμός εμπίπτει στο πεδίο εφαρμογής της οδηγίας, όπως υποστηρίζει η Επιτροπή, τότε πρόκειται προδήλως για «υφιστάμενη εγκατάσταση» κατά την έννοια του άρθρου 2, παράγραφος 10, της εν λόγω οδηγίας. Οι διάδικοι συμφωνούν ότι η αρχική άδεια λειτουργίας χορηγήθηκε πριν από την 1η Ιουλίου 1987. Επομένως, κατά την Επιτροπή, οι εκπομπές ρύπων από τον επίμαχο σταθμό έπρεπε να έχουν μειωθεί σημαντικά έως την 1η Ιανουαρίου 2008, όπως απαιτεί το άρθρο 4, παράγραφος 3, της οδηγίας 2001/80.
   Η Επιτροπή ισχυρίζεται ότι το Ηνωμένο Βασίλειο παρέβη την εν λόγω οδηγία, καθόσον δεν εφάρμοσε τις διατάξεις της στο σταθμό παραγωγής ηλεκτρικής ενέργειας του Lynemouth. Πρόκειται, μάλιστα, για παραβίαση του κοινοτικού δικαίου η οποία εξακολουθεί να υφίσταται, καθόσον οι εκπομπές ρύπων από τον επίμαχο σταθμό δεν μειώθηκαν εντός της προβλεπομένης προθεσμίας.
   
      (1)  ΕΕ L 309, σ. 1.